ᱦᱟᱜᱨᱟᱢᱟ ᱢᱚᱦᱤᱞᱟᱨᱤ

ᱦᱟᱜᱽᱨᱟᱢᱟ ᱢᱚᱦᱤᱞᱟᱨᱤ (অসমীয়া: হাগ্ৰামা মহিলাৰী) ᱫᱚ ᱵᱚᱰᱚᱞᱮᱸᱰ ᱴᱮᱨᱤᱴᱚᱨᱤᱭᱮᱞ ᱠᱟᱶᱱᱥᱤᱞ (BTC) ᱨᱮᱱ ᱥᱤᱨᱟᱹ ᱠᱟᱹᱢᱤᱭᱟᱹ ᱥᱚᱦᱮᱫ ᱠᱟᱱᱟᱭ ᱾ ᱞᱟᱦᱟ ᱫᱚ ᱩᱱᱤ ᱵᱚᱰᱚ ᱞᱤᱵᱟᱨᱮᱥᱚᱱ ᱴᱟᱭᱜᱟᱨ ᱯᱷᱚᱨᱥ (BLTF) ᱧᱩᱛᱩᱢ ᱢᱤᱫ ᱞᱚᱞᱚᱦᱟᱛᱟᱝ ᱨᱮᱱ ᱞᱟᱹᱲᱦᱟᱹᱭ ᱥᱩᱵᱮᱫᱟᱨ ᱛᱟᱦᱮᱸ ᱠᱟᱱᱟᱭ ᱾ ᱒᱐᱐᱓ ᱥᱟᱞᱮ ᱨᱮᱭᱟᱜ ᱖ ᱰᱤᱥᱮᱢᱵᱚᱨ ᱢᱟᱹᱦᱤᱛ ᱦᱤᱞᱚᱜ ᱒᱖᱔᱑ ᱡᱚᱱ ᱯᱷᱟᱹᱫᱽ ᱥᱟᱶᱛᱮ ᱟᱡ ᱦᱚᱸ ᱚᱥᱛᱨᱚ ᱥᱚᱥᱛᱨᱚ ᱫᱚᱦᱚ ᱠᱟᱛᱮ ᱛᱤᱭ ᱛᱩᱞ ᱠᱮᱫᱟᱭ ᱟᱨ  ᱢᱤᱫᱴᱮᱱ ᱪᱩᱠᱛᱤ ᱥᱩᱦᱤ ᱞᱮᱫᱟᱭ ᱾ ᱚᱱᱟ ᱥᱟᱶᱛᱮ ᱒᱐᱐᱓ ᱥᱟᱞᱮ ᱨᱮᱭᱟᱜ ᱑᱐ ᱯᱷᱮᱵᱨᱩᱣᱟᱨᱤ ᱦᱤᱞᱚᱜ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱵᱚᱰᱚᱞᱮᱸᱰ ᱴᱮᱨᱤᱴᱚᱨᱤᱭᱮᱞ ᱠᱟᱶᱩᱱᱥᱤᱞ (BTC) ᱵᱮᱱᱟᱣ ᱞᱮᱱᱟ ᱾ ᱵᱤ.ᱴᱤ.ᱥᱤ ᱨᱮᱱ ᱥᱤᱨᱟᱹ ᱠᱟᱹᱢᱤᱭᱟᱹ ᱥᱚᱦᱮᱫ ᱞᱮᱠᱟᱛᱮ ᱠᱚ ᱵᱟᱪᱷᱟᱣ ᱞᱮᱫᱮᱭᱟ ᱾ ᱵᱤ.ᱴᱤ.ᱥᱤ ᱨᱮ ᱟᱨᱦᱚᱸ ᱑᱒ ᱡᱚᱱ ᱠᱟᱹᱢᱤᱭᱟᱹ ᱥᱚᱦᱮᱫ ᱠᱚ ᱵᱟᱪᱷᱟᱣ ᱞᱮᱫ ᱠᱚᱣᱟ ᱾ ᱚᱱᱟ ᱛᱟᱭᱚᱢ ᱦᱟᱜᱽᱨᱟᱢᱟ ᱢᱚᱦᱤᱞᱟᱨᱤ ᱦᱚᱛᱮᱛᱮ ᱢᱤᱫᱴᱟᱹᱝ ᱵᱚᱰᱚᱞᱮᱸᱰ ᱯᱤᱯᱩᱞᱥ ᱯᱷᱨᱚᱱᱴ ᱧᱩᱛᱩᱢ ᱨᱟᱡᱽᱟᱹᱨᱤ ᱫᱚᱞ ᱦᱚᱸ ᱠᱚ ᱵᱮᱱᱟᱣ ᱞᱮᱫᱟ ᱟᱨ ᱚᱱᱟ ᱨᱮᱱ ᱯᱟᱨᱥᱮᱛ ᱞᱮᱠᱟᱛᱮ ᱠᱚ ᱵᱟᱪᱷᱟᱣ ᱞᱮᱫᱮᱭᱟ ᱾

ᱵᱚᱰᱚᱞᱮᱸᱰ ᱯᱤᱯᱩᱞᱥ ᱯᱷᱨᱚᱱᱴ ᱫᱚ ᱵᱤ.ᱴᱤ.ᱥᱤ ᱨᱮ ᱮᱦᱚᱵ ᱠᱷᱚᱱ ᱮᱠᱮᱨᱟᱦᱮ ᱓ ᱫᱷᱟᱣ BPF ᱟᱭᱟᱜ ᱥᱚᱨᱠᱟᱨᱮ ᱛᱮᱭᱟᱨ ᱟᱠᱟᱫᱟ ᱾ BTC ᱨᱮ ᱕ ᱥᱮᱨᱢᱟ ᱨᱮ ᱵᱟᱪᱷᱱᱟᱣ ᱦᱩᱭᱩᱜᱼᱟ ᱾ ᱑᱔-ᱟᱜ ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱑᱒ ᱜᱚᱴᱟᱝ ᱢᱟᱹᱪᱤ ᱠᱚ ᱡᱤᱛᱟᱹᱣ ᱟᱠᱟᱱᱟ ᱟᱨ ᱵᱤ.ᱡᱮ.ᱯᱤ ᱥᱟᱶ ᱜᱟᱛᱮ ᱠᱟᱛᱮ ᱥᱚᱨᱠᱟᱨ ᱠᱚ ᱛᱮᱭᱟᱨ ᱟᱠᱟᱫᱟ ᱾

 ᱵᱟᱨᱦᱮ ᱡᱚᱱᱚᱲ 

 rediff.com
 bodolandcouncil.org 
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ